# Corona rengøring på AAU

## Notat

## Baggrund

På baggrund af sundhedsmyndighedernes anbefalinger i forhold til at imødegå kontaktsmitte har Campus Service tilkøbt yderligere rengøringsydelser ved leverandøren Alliance+.

Dette notat giver et kortfattet overblik over disse ydelser. Bemærk: notatet beskriver **ikke** brugernes egen rengøring.

## Principper for corona-rengøring

Som følge af det kontraktlige forhold til rengøringsleverandøren har det været nødvendigt at omsætte sundhedsmyndighedernes generelle anbefalinger om corona-rengøring af kontaktpunkter til præcist beskrevne tilkøbsydelser. Desuden har det været vigtigt at rette fokus mod kontaktpunkter, hvor den forebyggende virkning ift. risikoen for kontaktsmitte må vurderes at være størst.

Efter rådgivning fra Arbejdsmiljøsektionen er dette sket efter følgende principper:

1. Der skelnes mellem **specifikke** og **diffuse**kontaktpunkter*.*
   1. Ved et **specifikt** kontaktpunkt forstås et veldefineret berøringssted på en genstand, som må forventes berørt af enhver, der anvender eller betjener genstanden.  
      Eksempler: dørhåndtag, betjeningspaneler på udstyr.
   2. Ved et **diffust** kontaktpunkt forstås et berøringsområde på en genstand, som ikke nødvendigvis berøres på præcist samme sted eller af enhver, der anvender eller betjener genstanden.  
      Eksempler: bordoverflader, gelændre.
2. Der skelnes mellem kontaktpunkter, som må forventes berørt af **hyppigt** og/eller af **mange** – og kontaktpunkter, som må forventes berørt **færre gange** og/eller af **få personer**.
   1. Eksempel på ’**hyppigt/mange**’: dørhåndtag til undervisningslokaler
   2. Eksempel på **’færre/få**’: dørhåndtag til enkeltmandskontorer
3. Rengøringsfrekvens fastsættes efter følgende skala:
   1. 2 gange dagligt.
   2. 1 gang dagligt.
   3. Normal rengøringsfrekvens, f.eks. hver 2. dag eller ugentlig.

Ved anvendelsen af principperne er der gjort visse undtagelser. For eksempel har det vist sig, at kortlæsere ikke kan aftørres 2 gange dagligt uden på sigt at ødelægge tastaturet.

## Tilkøbt coronarengøring – kortfattet overblik

|  |  |  |  |
| --- | --- | --- | --- |
|  | 2 gange dagligt | 1 gang dagligt | Normal rengøring  (efter behov eller plan) |
| Dørhåndtag = Specifikt kontaktpunkt | Toiletrum | Laboratorier  Undervisningsrum  Spiserum  Mødelokaler  Bade- og omklædningsrum  o.a. | Værksteder  Grupperum  Kontorrum  Printerrum  Øvrige sjældent brugte |
| Håndlister =  Diffust kontaktpunkt |  | Rækværk  Gelændre |  |
| Bordflader =  Diffust kontaktpunkt |  | Kantiner  Undervisningsrum  Studiemiljøer  Spiserum  Tekøkkener  o.a. | Kontorrum  Grupperum |
| Betjeningspaneler =  Specifikt kontaktpunkt |  | Elevatorknapper  AV-udstyr  Kaffemaskiner  Kopimaskiner | Kortlæsere  Kontakter  Stikdåser |
| Toiletter = både specifikke og diffuse kontaktpunkter | Armatur  Sæde  Knap til skyl  m.v.. |  |  |

## Referencer

[COVID-19: Forebyggelse af smittespredning](https://www.sst.dk/-/media/Udgivelser/2020/Corona/Forebyggelse-af-smittespredning/Forebyggelse-af-smittespredning-publikation.ashx?la=da&hash=FD3E64042EEDB7A6C3305BD37A003B5B58B1BC79), version 4.0, 16. april 2021, Sundhedsstyrelsen

Campus Service – 27.04.2021